Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 707

2. A szakmai vizsga részei A szakmai vizsga gyakorlati és szóbeli vizsgarészbõl áll. 2.1. Gyakorlati vizsga 2.1.1. gyakorlati vizsgakövetelmények a. filmgyártási szakalkalmazottak b. videomûsor-készítõk számára: A jelölt készítsen el és elõre adjon be a vizsgabizottságnak mestermunkaként 2.1.1.1. egy 12 fényképbõl álló, általa választott témájú fotósorozatot, és rakja sorrendbe (sorszámozza meg) úgy, hogy az — a plánok és nézõpontok összeillesztése szempontjából is — megfeleljen a filmvágás elfogadott szabályainak; 2.1.1.2. egy 3—10 perc hosszúságú tetszõleges témájú és mûfajú vizsgafilmet annak felelõs alkotójaként (azaz a jelölt legyen a forgatókönyvírója, valamint szerkesztõje és/vagy rendezõje a mûnek), és hozzá kapcsolódóan mellékelje a következõ dokumentumokat: — a film eredeti forgatókönyvét, amelyhez csatolni kell a vitája során kialakult vagy a tanár(ok) által készített dramaturgiai értékelést; — a forgatókönyvnek az elõbbieknek megfelelõen átdolgozott, végleges változatát; — a gyártási tervet (esetleg a diszpozíciós könyvet); — a kész film VHS kópiáját a tanár(ok) írásbeli értékelésével és érdemjegyre vonatkozó javaslatával; — a filmnek a vizsgázó által összefoglalt rövid (3—5 mondat terjedelmû) ismertetését; — a film forgalmazására és hasznosítására vonatkozó írásos elképzeléseket. 2.1.2. Gyakorlati vizsgakövetelmények c. szinkrongyártási szakalkalmazottak és mûsorközlõk számára: A vizsgázó a gyakorlati vizsgán 2.1.2.1. adjon elõ egy monológot vagy (társaival) egy több szereplõs színdarabrészletet; 2.1.2.2. szinkronizáljon (társaival) 3—3 tekercset egy animációs és egy játékfilmbõl (ehhez tekercsenként 3 próba- és 2 felvételi lehetõség áll a rendelkezésére); 2.1.2.3. felkészülés nélkül olvasson fel három — a vizsgabizottság által az aznapi napilapok egyikébõl kiválasztott — rövid hírt; 2.1.2.4. szöveglista és time code-os kópia alapján állapítsa meg (az esetleges kivágások sorszámozása nélkül) öt tekercs kezdõ- és végpontját egy idegen nyelvû játékfilmben, és készítse el a tekercsekhez tartozó „krumplilistát”. 2.2. Szóbeli vizsga A szóbeli vizsga tételeit a szakképzésért felelõs miniszter adja ki. A vizsgázó témacsoportonként húz egy-egy tételt. A szóbeli vizsga témacsoportjai a. filmgyártási szakalkalmazottak b. videomûsor-készítõk számára: — filmtörténet, mozgóképi üzenetek elemzése, valamint vizuális nyelv és dramaturgia, — társadalmi és mûvelõdési ismeretek, valamint gyártásszervezés, — vállalkozási és jogi ismeretek, valamint mozgóképszakmai mûködéstani alapismeretek, — a telekommunikáció és társadalmi hatásai, amely kiegészül sajátos témakörökkel: a. filmgyártási szakalkalmazottak számára: — filmgyártási ismeretekkel; b. videomûsor-készítõk számára: — videotechnikával; c. szinkrongyártási szakalkalmazottak és mûsorközlõk számára: — filmtörténet, valamint mozgókép-elemzés, — vállalkozói és jogi ismeretek, — szinkrongyártási és mûsorközlõi ismeretek, valamint kommunikáció.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes